เรื่องร้องเรียน (ถนน,ร้องเรียน,ความปลอดภัย,เสียงรบกวน) วันที่ 2023-05-01 08:53:41 — แขวงบางยี่เรือ เขตธนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017901
ขอให้แก้ไขปัญหาเหตุเดือดร้อนรำคาญ จากการก่อสร้างแฟลตตำรวจบุปผาราม บริเวณ ถนนเทศบาลสาย 2 แขวงวัดกัลยาณ์ เขตธนบุรี กรุงเทพมหานคร จุดสังเกต จะใกล้กับห้างสรรพสินค้าบิ๊กซี สาขา อิสรภาพ ระยะทางไม่เกิน 1 กิโลเมตร โดยพื้นที่ก่อสร้างจะอยู่ฝั่งเดียวกับห้างสรรพสินค้าดังกล่าว เนื่องจากผู้ร้องแจ้งว่าช่วงประมาณต้นเดือนมีนาคม 2566 (ไม่ทราบวันที่แน่ชัด) บริเวณพื้นที่ดังกล่าวได้มีการก่อสร้างเป็นประจำทุกวัน ช่วงเวลา 08.00- 20.00 น. โดยไม่มีวันหยุดแต่อย่างใด ทำให้ประชาชนที่พักอาศัยอยู่บริเวณพื้นที่ใกล้เคียงได้ประสบปัญหาเสียงดังรบกวน ประสบปัญหาฝุ่นละอองฟุ้งกระจายอีกทั้งพื้นที่การก่อสร้างไม่มีวิธีป้องกันการเกิดอุบัติ เพราะพื้นที่ก่อสร้างดังกล่าวได้มีเศษเหล็กตกใส่บ้านของประชาชนจนได้รับความเสียหายรวมถึงพื้นที่บริเวณใกล้เคียงบริเวณดังกล่าวมีเด็กเล็กอยู่ในพื้นที่ด้วย ผู้ร้องเกรงว่าจะได้รับอุบัติเหตุหรือได้อันตรายได้ ปัจจุบันวันที่ 30 เมษายน 2566 พื้นที่ดังกล่าวก็ยังมีการก่อสร้างที่ยังไม่แล้วเสร็จ ผู้ร้องประสงค์หากจะดำเนินการก่อสร้างในวันเสาร์ และวันอาทิตย์ก็ควรมีการลดเสียงในการก่อสร้างในช่วงวันหยุดดังกล่าว เพราะในช่วง 1 สัปดาห์ที่ผ่านมานั้น ได้ส่งเสียงดังรบกวนเป็นอย่างมาก ผู้ร้องประสบปัญหามาเป็นระยะเวลา 1 เดือน เบื้องต้นได้มีการแจ้งดำเนินการแจ้งเรื่องกับศูนย์โยธา ซึ่งมีเจ้าหน้าที่ลงพื้นที่ตรวจสอบแล้ว และได้แจ้งกับผู้ร้องว่า ไม่ได้ยินเสียงจากการก่อสร้างในพื้นที่ดังกล่าวแต่อย่างใด  จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าวต่อไป เพื่อบรรเทาความเดือดร้อนให้กับผู้ร้องและประชาชนในพื้นที่ (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata